3. Borgerådgiverens beretning 2024 og den fremtidige organisering af 
borgerrådgiverfunktionen
Tidl. politisk behandling
Forventet sagsgang
ØK, BY
Lovgrundlag
Borgerrådgiverens vedtægter 
SAGENS INDHOLD
Byrådet skal i denne sag tage stilling til borgerrådgiverens beretning for 2024, [adresse] 
Kommunes udtræden af det fælleskommunale borgerrådgiversamarbejde, samt 
bemyndige kommunaldirektøren til at afsøge mulighederne for videreførelse af 
borgerrådgiverfunktionen i [adresse]. 
 
Borgerrådgiverens beretning for 2024
[adresse] har indtil udgangen af juni 2025 deltaget i et samarbejde med 
Hedensted, Horsens, [adresse], Odder, Randers, Skanderborg og [adresse] 
om en fælles borgerrådgiverfunktion. 
Som led heri aflægger den fælles borgerrådgiverfunktion en årlig beretning for Byrådet. 
I den årlige beretning skal borgerrådgiverfunktionen redegøre for sin virksomhed, 
herunder for eventuelle forhold, der ikke findes tilfredsstillende i kommunens 
sagsbehandling, borgerbetjening mv. 
Beretningen for 2024 indeholder alene forhold relateret til [adresse] og 
omfatter perioden fra 1. januar til 31. december 2024. 
Det fremgår af beretningen, at der i perioden har været 214 henvendelser til 
borgerrådgiverfunktionen. 
Henvendelserne for 2023 og 2024 fordeler sig således:
Fordeling af henvendelser
2023
2024
Børn og Kultur
49
59
Job og Økonomi 
82
87
Teknik og Miljø
3
16
Social og Sundhed 
60
48
Brian Holst og HR
0
0
Generelt vedr. [adresse]
1
4
195
214
Det bemærkes, at 71 % af henvendelserne er afsluttet med en samtale hos 
borgerrådgiveren, hvor borgerne har fået rådgivning og vejledning fx om lovgivningen, 
sagsbehandlingsreglerne og det forventede sagsforløb. Borgerrådgiveren har i disse 
[adresse]: 2019-03728
Dok-ID: [telefonnummer]
Sagsbehandler: JMH
sager ikke haft behov for at inddrage forvaltningen. I 16 % af henvendelserne har 
borgerrådgiveren fundet det hensigtsmæssigt at inddrage forvaltningen i håndteringen 
af borgerens henvendelse.
De resterende henvendelser vedrører situationer, hvor borgerrådgiverfunktionen fx har 
deltaget i borgerens møde med forvaltningen eller hjulpet med at indsende borgerens 
bemærkninger i forbindelse med en partshøring. 
Borgerrådgiveren oplyser, at mange henvendelser til borgerrådgiveren handler om 
borgernes oplevelser af sagsbehandlingen i deres egne sager. Selvom borgere ofte 
modtager information og bliver inddraget i deres sagsforløb, er der tilfælde, hvor de har 
svært ved at forstå kommunikationen, hvilket kan føre til frustration og usikkerhed.
For at imødegå dette foreslår borgerrådgiveren, at sagsbehandlerne er yderligere 
opmærksomme på at orientere borgerne om det forventede fremtidige sagsforløb. 
Derudover foreslår borgerrådgiveren, at der på kommunens hjemmeside bruges andre 
informationsformer end tekst - fx korte videosekvenser.
Borgerrådgiveren oplyser, at man på baggrund af henvendelserne i 2024 ikke har 
konstateret systematiske fejl i [adresse] sagshåndtering. 
Fremtidig organisering af borgerrådgiverfunktionen i [adresse] 
30. juni 2025 meddelte Favrskov Kommune de syv øvrige kommuner, at [adresse] 
Kommune udtræder af borgerrådgiversamarbejdet. Baggrunden for at træde ud af 
samarbejdet er, at Favrskov Byråd har mistet tilliden til den ledende borgerrådgiver på 
grund af dennes rolle i [adresse] undersøgelse af Nordic Waste-sagen. Der 
henvises til vedlagte pressemeddelelse. 
Ifølge samarbejdsaftalen om den fælles borgerrådgiverfunktion kan udtræden kun ske 
pr. 1. januar og med minimum 6 måneders varsel. Dette skyldes, at eventuelle 
budgetmæssige konsekvenser for de øvrige 7 kommuner skal kunne indregnes i de 
efterfølgende års budgetter. Favrskov Kommune udtræder derfor først formelt af 
samarbejdet med virkning fra 1. januar 2026. 
VURDERING
Borgerrådgiverens beretning 2024 
Det er direktionens vurdering, at beretningen generelt er positiv og et udtryk for, at de 
forskellige forvaltninger yder en god og professionel sagsbehandling. 
I vurderingen er der lagt vægt på, at langt størstedelen af henvendelserne har kunnet 
afsluttes med en samtale hos borgerrådgiveren. Der er desuden lagt vægt på, at 
borgerrådgiveren igen har fundet anledning til at takke for det gode samarbejde med 
forvaltningen i [adresse]. Endelig er der lagt vægt på, at borgerrådgiveren 
fortsat overordnet set har et positivt indtryk af sagsbehandlingen i [adresse]. 
Direktionen bemærker i øvrigt, at det kun er en meget lille andel af de mange 
borgerhenvendelser, som kommunen behandler, der efterfølgende ender hos 
borgerrådgiveren. 
Fremtidig organisering af borgerrådgiverfunktionen i [adresse] 
Favrskov Kommunes beslutning om at udtræde af det fælles borgerrådgiversamarbejde 
betyder, at Favrskov Kommune med virkning fra august 2025 ikke har en egentlig og 
selvstændig borgerrådgiverfunkton. Det er dog aftalt, at igangværende borgerforløb i 
regi af den fælles borgerrådgiverfunktion skal være afsluttet senest 31. august 2025, 
men der tages ikke imod nye sager/henvendelser. I stedet henvises borgere til at 
kontakte de respektive forvaltninger/afdelinger med eventuelle spørgsmål til deres 
sager. 
Sideløbende hermed foreslås det, at kommunaldirektøren bemyndiges til at undersøge 
alternative samarbejdsmuligheder med andre kommuner om borgerrådgiverfunktionen 
og/eller fremlægge forslag til etablering af en selvstændig borgerrådgiverfunktion i 
Favrskov Kommune.           
ØKONOMI
Der er ingen økonomiske konsekvenser i forhold til borgerrådgiverens beretning. 
Som følge af reglerne for udtrædelse af samarbejdet om borgerrådgiverfunktionen er 
Favrskov Kommune forpligtet til at afholde den fulde udgift til den fælleskommunale 
borgerrådgiverfunktion i 2025 på ca. 470.000 kr. Eventuelle merudgifter til opretholdelse 
af en midlertidig borgerrådgiverløsning i 2. halvår 2025 vil blive håndteret i en særskilt 
politisk sag.  
INDSTILLING
Kommunaldirektøren indstiller til Byrådet:
1.
At borgerrådgiverens beretning for 2024 godkendes. 
2.
At Byrådet formelt godkender Favrskov Kommunes udtræden af det fælles 
borgerrådgiversamarbejde med Hedensted, Horsens, [adresse], Odder, 
Randers, Skanderborg og [adresse] om organisering og drift af fælles 
borgerrådgiverfunktion. 
3.
At Byrådet bemyndiger kommunaldirektøren til at afsøge alternative muligheder for 
at videreføre borgerrådgiverfunktionen i samarbejde med andre kommuner, eller 
etablere en selvstændig borgerrådgiverfunktion i [adresse]. 
BESLUTNING
Økonomiudvalget, 19. august 2025:
Fraværende: Bitten Nilsson
Indstilles godkendt.
Byrådet, 26. august 2025:
Fraværende: Mette Frederiksen, Jonna Lauridsen
Godkendt. 
Bilag
1.
D-[telefonnummer], Borgerrådgiverens beretning 2024, 27-06-2025
2.
D-[telefonnummer], Pressemeddelelse om borgerrådgiverfunktionen, 20-06-2025
